**Javna** **agencija za knjigo Republike Slovenije (v nadaljevanju: JAK)** na podlagi Zakona o Javni agenciji za knjigo Republike Slovenije (Uradni list RS, št. 112/07, 40/12 – ZUJF in 63/13), Zakona o uresničevanju javnega interesa za kulturo (Uradni list RS, št. 77/07 – UPB1, 56/08, 4/10, 20/11, 111/13, 68/16, 61/17 in 21/18 – ZnOrg), Pravilnika o izvedbi postopkov javnega poziva in javnega razpisa s področja knjige (Uradni list RS, št. 107/15) ter Pravilnika o strokovnih komisijah Javne agencije za knjigo Republike Slovenije (Uradni list RS, št. 62/18) **objavlja**

**Javni razpis za izbor prejemnikov delovnih štipendij za vrhunske ustvarjalce v letu 2021**

(v nadaljevanju: JR8–DŠ–VU–2021)

**1. Naziv in sedež naročnika**

Javna agencija za knjigo Republike Slovenije, Metelkova 2b, 1000 Ljubljana (v nadaljevanju JAK).

**2. Predmet javnega razpisa**

Predmet javnega razpisa je izbor prejemnikov delovnih štipendij za vrhunske ustvarjalce, ki ustvarjajo v slovenskem jeziku in s svojim delom pomembno prispevajo h kvaliteti in raznolikosti slovenskega književnega ustvarjanja.

**3. Cilji javnega razpisa in omejitev števila dodeljenih delovnih štipendij**

Cilji tega javnega razpisa so:

* neposredna podpora vrhunskim ustvarjalcem leposlovnih in esejističnih del za otroke, mladino ali odrasle, ki ustvarjajo v slovenskem jeziku;
* spodbujanje ustvarjalnega, raziskovalnega in samoizobraževalnega dela vrhunskih ustvarjalcev;
* podpora izdajanju izvirnih in prevodnih leposlovnih in esejističnih del v slovenskem jeziku vrhunskih ustvarjalcev;
* bogatitev slovenskega knjižnega trga in večanje potenciala za prodajo pravic tujim založnikom,
* povečanje števila vrhunskih izvirnih del pred izvedbo projektov Slovenija, častna gostja mednarodnega knjižnega sejma v Bologni, in/ali Slovenija, častna gostja mednarodnega knjižnega sejma v Frankfurtu.

JAK bo v okviru tega razpisa dodelila predvidoma deset (10) štipendij vrhunskim ustvarjalcem, in sicer v razmerju 70% za vrhunske ustvarjalce izvirnih del in 30% za vrhunske prevajalce v slovenski jezik.

**4. Okvirna vrednost javnega razpisa JR8–DŠ–VU–2021, izvedba postopkov sofinanciranja, obdobje za porabo sredstev ter sprememba ali prekinitev sofinanciranja**

Okvirna vrednost javnega razpisa JR8–DŠ–VU–2021 znaša 100.000,00 EUR.

Sredstva, dodeljena v okviru tega razpisa, morajo biti porabljena v letu 2021 oz. v plačilnih rokih, kot jih bo določal veljavni zakon o izvrševanju proračuna Republike Slovenije ter pogodba o sofinanciranju.

JAK si pridržuje pravico, da ne razdeli vseh okvirno določenih sredstev tega javnega razpisa.

JAK bo v prvi fazi izvedbe javnega razpisa preverila izpolnjevanje razpisnih pogojev prijaviteljev, v drugi fazi bo pristojna strokovna komisija vloge prijaviteljev ovrednotila po razpisnih kriterijih, nato bo JAK izdala odločbe o izboru prejemnikov delovne štipendije za leto 2021.

Če se v času izvedbe postopkov tega javnega razpisa obseg sredstev, ki je v državnem proračunu namenjen za sofinanciranje JAK, zmanjša do takšne mere, da ne zagotavlja izpolnitve ciljev razpisa, lahko JAK postopek razpisa ustavi, v primeru že izdanih odločb izda nadomestne odločbe, s katerimi ustrezno spremeni odločitev o dodelitvi delovnih štipendij oziroma spremeni ali prekine že sklenjene pogodbe o dodelitvi delovnih štipendij.

**5. Višina delovne štipendije (DŠ)**

Za delovne štipendije je pavšalni znesek 10.000,00 EUR bruto bruto (znesek vključuje vse davke in prispevke).

**7. Pogoji za sodelovanje na javnem razpisu JR8–DŠ–VU–2021**

Prijavitelji na razpis morajo izpolnjevati naslednje pogoje:

* da ustvarjajo v slovenskem jeziku;
* da so prejemniki ene od naslednjih nagrad: Prešernova nagrada, nagrada Prešernovega sklada, nagrada kresnik, Jenkova nagrada, Veronikina nagrada, Rožančeva nagrada, Večernica, nagrada Kristine Brenkove, Grumova nagrada, Cankarjeva nagrada, nagrada Zlatirepec, priznanje zlata hruška, nagrada Kritiško sito, nagrada Novo mesto short, nagrada Fabula, Sovretova nagrada, nagrada Radojke Vrančič in Jermanova nagrada;
* da so v obdobju 2016–2020 objavili vsaj eno (1) samostojno izvirno ali prevodno leposlovno ali esejistično knjižno delo za odrasle, mladino ali otroke v slovenskem jeziku,
* da bodo v obdobju 2021–2022 izdali samostojno izvirno ali prevodno leposlovno ali esejistično knjižno delo za odrasle, mladino ali otroke v slovenskem jeziku, ki še ni izšlo do datuma objave razpisa, in imajo za to delo sklenjeno pogodbo ali pismo o nameri z založnikom ali drugo verodostojno dokazilo;
* da dovoljujejo objavo osebnih podatkov z namenom objave rezultatov razpisa na spletni strani JAK, skladno z Zakonom o dostopu do informacij javnega značaja (Uradni list RS, št. 51/06-UPB2) in Zakonom o varstvu osebnih podatkov (Uradni list RS, št. 94/07-UPB1);
* da je vlogo podala upravičena oseba, da je bila vloga oddana pravočasno in skladno z navodilom o oddaji vloge iz 10. točke besedila tega razpisa;
* da je vloga v celoti napisana v slovenskem jeziku;
* da v letu 2021 niso prejemniki štipendije za ustvarjalnost iz naslova knjižničnega nadomestila na področjih Leposlovje ali Prevajanje.

Za sredstva na javnem razpisu JR8–DŠ–VU–2021 ne morejo kandidirati ilustratorji, ki jim je namenjen razpis za delovne štipendije na Ministrstvu za kulturo RS.

Prijavitelj poda izjavo o izpolnjevanju pogojev na prijavnem obrazcu. Če JAK naknadno zahteva izvirnike potrdil o izpolnjevanju pogojev, jih mora prijavitelj dostaviti v zahtevanem roku.

**8. Kriteriji za ocenjevanje vlog**

|  |  |  |
| --- | --- | --- |
|  | **Razpisni kriteriji/merila – DŠ** | **Točke** |
| 1. | Kakovost avtorjevega dela v obdobju zadnjih petih let in opusa na splošno, prepoznavnost in odmevnost v slovenskem in mednarodnem literarnem prostoru (domače in tuje nagrade, kritiški odzivi, prevodi v tuj jezik, uvrstitve v antologije, obravnava avtorjevega dela v dodiplomskih in podiplomskih delih in znanstvenih monografijah ipd.) | 20 |
| 2. | Koncept načrtovanega dela (zgoščena predstavitev besedila, umestitev v avtorjev opus in podatek o predvidenem obsegu; v primeru prevoda kratka predstavitev besedila, obsega, zahtevnosti in pomena za slovensko kulturo) | 15 |
| 3.  | Reference založnika, ki bo v obdobju 2021–2022 izdal knjižno delo prijavitelja  | 5 |
|  | **Skupno število točk** | **40** |

**9. Uporaba kriterijev in način ocenjevanja**

Vloge bo po ocenjevalnih kriterijih vrednotila za področje pristojna strokovna komisija JAK.

Kriteriji so ovrednoteni s točkami, pri čemer je pri posameznem kriteriju navedeno najvišje možno število točk.

Najnižje število točk za dodelitev delovne štipendije je 35 točk (spodnji točkovni prag), vendar bodo skladno z omejitvami štipendije dodeljene prijaviteljem z višjim številom točk.

Prijavitelji, ki bodo dosegli minimalni prag točk, bodo uvrščeni na rezervno listo in razvrščeni po številu doseženih točk ter jim bo štipendija dodeljena v primeru povišanja sredstev JAK ali sprostitve sredstev zaradi odpovedi drugih projektov in programov.

**10. Razpisni rok in način oddaje vlog**

Vloga mora biti izpolnjena na predpisanem razpisnem obrazcu, datirana in podpisana ter mora vsebovati vse podatke, določene v razpisni dokumentaciji.

Dokumentacija javnega razpisa JR8–DŠ–VU–2021 je na voljo na spletni strani JAK [www.jakrs.si](http://www.jakrs.si), prav tako jo lahko zainteresirani v roku javnega razpisa prejmejo v glavni pisarni JAK vsak delovnik med 10. in 12. uro.

Prijava je vložena pravočasno, če jo JAK prejme, preden se izteče rok za vložitev prijav. Če se prijava pošlje priporočeno po pošti, se za dan, ko JAK prejme prijavo, šteje dan oddaje na pošto. Enako velja za elektronsko prijavo, ki jo mora JAK prejeti, preden se izteče rok za vložitev prijav.

Prijavitelji morajo v celoti izpolnjeno vlogo v predpisanem roku poslati s priporočeno pošto na naslov Javna agencija za knjigo RS, Metelkova 2b, 1000 Ljubljana ali jo oddati na istem naslovu v glavni pisarni, vsak delavnik med 10. in 12. uro.

Vlogo je treba oddati v zaprti kuverti in na sprednjo stran kuverte napisati »NE ODPIRAJ – VLOGA NA JR8–DŠ–VU–2021«. Na hrbtni strani kuverte je obvezna navedba imena in priimka ter naslova prijavitelja.

Prijavitelj mora najkasneje tega dne izpolnjen prijavni obrazec poslati tudi po elektronski pošti na naslov knjige.projektni@jakrs.si v tekstovnem dokumentu (npr. Word, Open Office), zadeva/subject elektronskega sporočila pa naj vsebuje ime in priimek prijavitelja in naziv javnega razpisa.

Za popolno se šteje vloga, ki je vložena v pisni in elektronski obliki.

Rok za zbiranje prijav prične teči na dan objave javnega razpisa v Uradnem listu RS in na spletni strani JAK dne **19. 3. 2021** ter traja doizteka zadnjega dne roka za oddajo vlog, ki je **19. 4. 2021**.

Vsi zahtevani originalni prijavni obrazci morajo biti izpolnjeni v celoti, datirani in podpisani oziroma izpolnjeni skladno z zahtevami.

**11. Izpolnjevanje razpisnih pogojev, način obravnavanja vlog in odločanje o izboru**

Izpolnjevanje razpisnih pogojev ugotavlja komisija za odpiranje vlog, ki jo izmed zaposlenih na JAK imenuje vršilec dolžnosti direktorja JAK.

Vloge, ki ne bodo izpolnjene v celoti, na originalnih, datiranih in podpisanih prijavnih obrazcih in ki ne bodo v celoti oddane tako v elektronski kot v fizični obliki oz. ne bodo izpolnjene v skladu z zahtevami dokumentacije javnega razpisa, se bodo štele kot nepopolne.

JAK bo prijavitelje, katerih vloge bodo formalno nepopolne, pozvala, da jih v roku petih (5) dni po prejetju poziva JAK dopolnijo. Če prijavitelji ne bodo dopolnili formalno nepopolnih vlog v zahtevanem roku, bodo vloge s sklepom o zavrženju izločene iz nadaljnje obravnave.

Za prepozno se bo štela vloga, ki ne bo oddana priporočeno na pošti in po elektronski pošti do vključno 19. 4. 2021 oz. do tega dne ne bo v poslovnem času oddana v glavni pisarni JAK. Nepravočasne vloge bodo izločene iz nadaljnje obravnave s sklepom o zavrženju.

Prijavitelji, ki ne bodo izpolnjevali predhodno navedenih pogojev, bodo kot neupravičene osebe izločeni iz nadaljnje obravnave s sklepom o zavrženju.

JAK lahko v primeru naknadne ugotovitve o neizpolnjevanju pogojev in po že izdani odločbi o izboru spremeni odločitev in s prijaviteljem ne sklene pogodbe. Prav tako lahko v primeru naknadne ugotovitve o neizpolnjevanju pogojev razveže že sklenjeno pogodbo, v primeru že izplačanih sredstev pa zahteva povračilo sredstev.

JAK prijavne dokumentacije in prilog ne bo vračala prijaviteljem.

**Oddaja vloge pomeni, da se prijavitelj strinja s splošnimi in posebnimi pogoji ter kriteriji javnega razpisa.**

Pravočasne vloge in popolne vloge upravičenih oseb bodo predložene v obravnavo strokovni komisiji JAK.

O dodelitvi sredstev bo na podlagi poročila strokovne komisije JAK odločila vršilec dolžnosti direktorja JAK z odločbo.

Odpiranje vlog bo potekalo na JAK, Metelkova 2b, 1000 Ljubljana, in ne bo javno.

**12. Dokumentacija javnega razpisa**

Dokumentacija javnega razpisa obsega:

* besedilo javnega razpisa JR8–DŠ–VU–2021,
* prijavni obrazec OBR1–DŠ–VU–2021 s prilogami.

Dokumentacija javnega razpisa JR8–DŠ–VU–2021 je na voljo na spletni strani JAK [www.jakrs.si](http://www.jakrs.si).

Prijavitelji morajo predložiti v celoti izpolnjeno naslednjo dokumentacijo razpisa:

* prijavni obrazec OBR1–DŠ–VU–2021.

**13. Pristojna uslužbenka za informacije in pojasnila**

Informacije lahko dobite na spletni strani JAK www.jakrs.si, po telefonu in elektronski pošti JAK vsak delavnik med 10. in 12. uro pri pristojni uslužbenki:

- Vlasta Vičič, e-pošta: vlasta.vicic(at)jakrs.si, tel.: +386 (0) 1 369 58 26.

**Sebastjan Eržen**

V. d. direktorja Javne agencije za knjigo RS